Fijian
Ko vakauta beka na nomu i vola ni vakadidike kina dua na tabana ni volavola nuitaki?
E tabana donu beka ni volavola me baleta na nomu cakacaka?
- E levu nai vola ni vakadidike e sa tabaki e vei yasai vuravura.
- E levu na tabana ni volavola e biu mai ena vei macawa.
- Esa levu tale ga nai talanoa e sega ni kilikili ka lawaki taki me baleti ira na dau taba i vola.
- E rawa ni bolei [keda] na noda vaka raica eso nai tuvatuva ka basa na gauna nikua ena noda via digia na tabana ni volavola e donu.
- Ko na kila vakacava ni na tabana ni volavola iko sa digia tiko e ka donu me baleta na nomu vakadidike?
Vakamuria na lisi oqo ena nomu digidigi ena tabana ni volavola mo raica kina ke rawa ni na vakabauti.
- Na tabana ni volavola e kilai beka vei iko se dua vei ira na nomui tokani?
– E vakacava na lewe ni tabana ni volavola [oqo] ko sa bau wilika oti eso?
– E rawarawa beka mo kunea eso nai vola vou ena tabana ni volavola [oqo]?
- E rawarawa beka na kena kilai kei na veitaratara vei koya na dauni-taba- i-vola?
– Vakacava na yaca i koya na dauni-taba-i-vola e laurai vinaka tu ena monalivaliva
ni tabana ni volavola [oqo]?
– E rawa mo veitaratara kei dauni-taba-i-vola ena talevoni, melilivaliva se posi?
- E vakacava oira na vei mataqali dau vakadikeva [se ilova] e matata beka na tabana ni
volavola me baleti ira [oqo]?
- Na tabana ko vakayagataka e tuvanaki vinaka tu beka na vei ulutaga?
- Vakacava na kenai sau me saumi e vakamacalataki vaka vinaka?
– Nai sau e tuvanaki kei na kenai naki e vakacava e kilai na gauna me saumi kina ka
tuvanaki vakamatau tu na tabana ni volavola ena monalivaliva?
- Ko vakilai ira na vakaitavi e cake [Board] ena tabana ni volavola?
– Ko sa bau rogoca na veika baleti ira na vetai cake ka lewe ni tabana ni volavola
[Editorial Board]?
– Vakacava na monalivaliva e vakaraitaki kina na tabana ni volavola mai vei ratou
na lewe ni vetai cake.
- E vakacava okoya na dauni-taba-i-vola e lewe beka ni dua na tabana ni veivakatorocake ni
veivoli e kilai?
– Eratou lewe beka ni Komiti ni kena Tabaki ena ‘Publication Ethics (COPE)?
– E vakacava e tabaki tu beka ena ‘Directory of Open Access Journals (DOAJ) kevaka
e dola raraba na vola tukutuku oqo?
– O koya na dauni-taba-i-vola e curu tu beka ena tabana ni ‘Open Access Scholarly
Publishers’ Association (OASPA) kevaka e dola raraba na vola tukutuku oqo?
– E tabaki tu beka na tabana ni volavola ena dua na buturara ni tabana qo me vaka
na INASP’s Journals Online (mai vei ira ka tabaki mai Bangladesh, Nepal, Sri
Lanka, Central America kei Mongolia) se African Journals Online (AJOL, ena African
Journals)?
– E vakacava na dauni-taba-i-vola e lewe beka ni dua tale na tabana ni soqosoqo ni
veivoli?
Kevaka ko rawa ni sauma na ío’ ena levu se taro kece sara e tiko ena lisi.
Kevaka ko taleitaka na nomu vaka ‘io’ ena levu na taro se taro taucoko, vakaotia na lisi dikevi e
toqai tu ka vakauta na nomu volavola.
- Na kemui rogo ena vinaka vei ira na nomui tokani ka rawa kina na kena vakayagataki na
yacamu kei na nomu i vola kevaka ko tudei ka digia na tabana ni vola tukutuku e
daumaka.
- Ena vukea na nomu toso vakacakacaka ka laveta cake na nomu i tutu vaka kena dau ni o
tabaka na nomu i vola ni vakadidike ena tabana ni vola tukutuku e donu.
- E yaga me tuvanaki vaka-ulutaga ka maroroi na nomu pepa me rawa kina ni totolo na
kena laurai.
- E dodonu mo na vakakila na i vakatagedegede e cake ni kena tabaki na nomu i vola [ni
vakadidike] kei na kena ilovi ka vakadonutaki.
- Qai rawa ni vakauta na nomu i vola tukutuku ni sa oti oya.
Thanks to Elisapeci Samanunu Waqanivala and the Fijian Language Society for this translation.
tpi_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn zho_Hant fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn